Целяханы

Целяха́ны (, ) — гарадскі пасёлак у Івацэвіцкім раёне Брэсцкай вобласці Беларусі, на Агінскім канале, на аўтадарозе Івацэвічы — Пінск. Цэнтр Целяханскага сельсавета. За 45 км на паўднёвы ўсход ад Івацэвічаў, за 181 км ад Брэста. Насельніцтва  (2017).

 Гісторыя 
Вядомыя з XVI стагоддзя як вёска ў Пінскім павеце Берасцейскага ваяводства Вялікага Княства Літоўскага. З XVII стагоддзя мястэчка. Належалі князям Дольскім, Вішнявецкім, у XIX стагоддзі — Пуслоўскім. Эканамічнаму росту мястэчка спрыяла будаўніцтва Агінскага канала.

У 1775—1778 гадах Міхал Казімір Агінскі заснаваў тут фаянсавую мануфактуру, якая вырабляла дэкаратыўныя вазы, скульптуру малых форм, фрызы і карнізы для камінаў і печаў.

У 1779 годзе таксама быў пабудаваны шклозаводСБ. Беларусь сегодня. Сергей Кононович «В поисках утраченного».
Пасля другога падзелу Рэчы Паспалітай у 1793 годзе — у складзе Расійскай імперыі. Мястэчка набыў Войцех Пуслоўскі.

З 1921 года ў складзе Польскай Рэспублікі.

З 1939 года ў БССР. Яўрэі складалі амаль палову насельніцтва Целяхан, уключаючы яўрэяў-бежанцаў з ПольшчыМ. Ринский. Из рода Пекеров . Паселішча было захоплена вермахтам 27 чэрвеня 1941 года. Акупацыя доўжылася да 10 ліпеня 1944 года. Нацысты арганізавалі гета ў Целяханах. Усяго ў Целяханах былі забітыя каля 2000 яўрэяў.

6 снежня 1956 года вёска Целяханы была пераўтворана ў гарадскі пасёлакУказ Прэзідыума Вярхоўнага Савета БССР Аб пераўтварэнні вёскі Целяханы Целяханскага раёна Брэсцкай вобласці ў гарадскі пасёлак ад 6 снежня 1956 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1956, № 12..

 Насельніцтва 

 Эканоміка 
Прадпрыемствы лесанарыхтоўчай, дрэваапрацоўчай і харчовай прамысловасці.

 Славутасці 
 Агінскі канал — помнік гідратэхнічнага будаўніцтва
 Касцёл Узвышэння Святога Крыжа
 Целяханская Траецкая царква
 Каталіцкія могілкі з пахаваннямі нямецкіх салдат Першай сусветнай вайны. Таксама тут пахаваны беларускі пісьменнік, уніяцкі святар — айцец Баляслаў Пачопка; маці маршала Канстанціна Ракасоўскага — Антаніна Аўсяннікава.

 Вядомыя асобы 
 Фёдар Якаўлевіч Юзафовіч
 Баляслаў Пачопка
 Самуіл Давідовіч Годзінер
 Канстанцін Ксавер’евіч Ракасоўскі (1889—1968) — савецкі военачальнік, Маршал Савецкага Саюза (1944), маршал Польшчы (1949). Двойчы Герой Савецкага Саюза (1944, 1945).
 Уладзімір Максімавіч Цыркуноў (нар. 1953) — беларускі ўрач-інфекцыяніст. Доктар медыцынскіх навук (1992), прафесар (1992).

 Зноскі 

 Літаратура 


 Спасылкі 

 ГАЗЕТА ДЛЯ ВАС // Целяханы: старонкі 455-гадовай гісторыі 


Катэгорыя:Населеныя пункты Івацэвіцкага раёна
Катэгорыя:Целяханскі сельсавет
Катэгорыя:Агінскія
Катэгорыя:Пуслоўскія
Катэгорыя:Мястэчкі Берасцейскага ваяводства